
AYANT Mr 


Elfújták a nap fényét a 
szédelgő szelek, j 
árnyék-ágyba bújt az árnyát —: 

fönt lenni minek? f 


Békaszájak bekapták a 
madárhangokat, 
az se hallhat éneket már, 
aki fönt marad. 


Lépes mézzel kente be a 
hold az utakat, 
csizma, cipő, saru, bocskor 
mind beleragad. 


Csillag surran, bagolyszárny leng " 
a lombok alatt, "a 
éjfél-völgybe, hajnal-hegyre 
száll a pillanat. 


. . Elaludt már itt mellettem 
ez: a kisgyerek, 
a fülébe dudorászni, 
"dúdolni minek? 


MÓRA FERENC: 


SELYEM JÁNOSKA 


Csapzott szőke hajával, bánatos kék sze- 
mével itt látom magam előtt Selyem János- 
kát, ahogy a nevét leírom. És fáj a szívem, 
ahogy suttogja a sírásra görbült puha szájacs- 
kája: Í 

— Tamás, ne haragudj rám! 

Igazság szerint nem is volt semmi okom 
Jánoskára haragudni. Soha meg nem bántott 
egy tekintettel se. Mást se, nemhogy engem. 
Olyan volt mindenkihez, mint a lágy kenyér. 
Szerette is mindenki, csak én nem. Mindig 
elfutott a méreg, mikor a tanító úr azt 
mondta: 

— Fiúk, Selyem Jánoskáról vegyetek pél- 
dát! 

— Miért Selyem Jánoskáról? — hányta 
ilyenkor a hab a lelkemet. — Hát mivel kü- 
lönb ember ő énnálam? Ő is mindenből 
egyes, én is az vagyok. Neki is szűcsmester 
az apja, nekem is. Csakhogy az övé szegény 
szűcsmester, az enyém meg gazdag szűcs- 
mester. Ő gyáva, mint a nyúl, én bátor va- 
gyok, mint az oroszlán. 

Úgy is néztem szegény Jánoskára mindig 


mint valami haragos oroszlán. Ő meg félve 


nézett rám, mint valami ártatlan nyúl. 


— Tamás, ne haragudj rám! — mindig ezt 


mondta a búzavirágszín szemével. Biz én 


pedig nyilván még most is haragudnám rá, 
ha egyszer a sárkány össze nem barátkoztat 
bennünket. Nem kell megijedni, nem volt 
ennek a sárkánynak hét feje, csak egy, az is 
papírból. Nem is fújta ez dühösen a tüzet 
valami sötét barlang fenekén, hanem úszkált 
szép szelíden a levegőégben. Nem is kellett 
ezt láncra verni valami híres mesebeli hős- 
nek: elég volt neki egy szál vékony zsineg, 
annál fogva is úgy jött utánam, mint a kezes 
bárány. 


Az volt éppen a baj, hogy csak kezes bá- 
rány volt a sárkányom. Én azt szerettem vol- 
na, hogy sasmadár legyen. Ritka szép jószág 
volt, hosszú farkú, kerek.fejű, még szeme is 
volt neki piros papirosból. Nem ért az sem- 
mit, ha a zsinegje kurta volt. 

— Csak lent, csak lent, csak lent! — egyre 
azt csörögte a papírfarka, míg piros szeme 
vágyakozva nézett fel a magasba, ahol vígan 
legelgettek a többi fiúk sárkányai. 

Én meg sóhajtottam nagyokat, de ez csak 
nem vitte följebb a sárkányt. No, majd föl- 
jebb viszi a vontatás! — gondoltam magam- 
ban. 

Ravasz mesterség az a vontatás. Abból áll, 
hogy az egyik gyerek fölébe kerül a maga 
sárkányával a másikénak, nagyot ránt rajta, 
beleakaszkodik a zsinegbe, s odavontatja 
magához a zsákmányt. Vontattam volna én 
is, ha lett volna mit. De hogy kerüljek én az 
én bukdácsoló jószágommal azok fölé a ke- 
vély sárkányok fölé? 

Szerencsére megláttam, hogy az utca vé- 
giben Selyem Jánoska is sárkánnyal vesződik. 
A sárkány is olyan gyámoltalan volt, mint a 
gazdája. Toldott-foldott vastag papír a feje, 
papsajt-nehezék a farkában. 

Hanem zsinegje volt neki szép hosszú, s 
az kellett nekem éppen. Ahogy nekilendült 
egy kicsit a nehéz fejű sárkány, rohantam 
elő az enyimmel, mint a nyíl, s úgy lerántot- 
tam, hogy Jánoska csak akkor kapott észbe, 


mikor már hozzá is kötöztem a zsinegjét a 
magaméhoz. 

— Ne vedd el, Tamás, az Isten áldjon meg! 
Látod, én sose bántom a más játékát! 

— Nem ám, mert gyáva vagy. 

Szegény Selyem Jánoska még akkor is a 
szemét törölgette, mikor én már a harmadik 
utcán szaladtam. Vitt magával a sárkány. Úgy 
csattogott most már szabad röptében, mint 
valami szilaj sasmadár. 


—. Csak fel, csak fel, csak fel! 


Le is szedtem minden sárkányt, amit a falu 
felett észrevettem, s annak a zsinegével mind 
az enyémet hosszabbítottam. Már a falu tor- 
nyát is meghaladta a sárkányom, mikorra ki- 


bújt a hold a nyárfák mögül, és eltátotta a 
száját: 

— Nini, ezután két holdvilág lesz az égen? 

Az én sárkányom pedig megállt egy pilla- 
. natra, s olyanfélét gondolhatott magában: 

— Ejnye, az volna ám még szép, ha ezt az 
ezüst sárkányt is le tudnám vontatni! 

Azzal fölkapta a fejét, nagyot rántott a 
karomon, sürr, elszakadt a zsineg. Lengett, 
forgott, kóválygott a sárkány, s úgy bukott 
le fejjel, hogy majd meghasadt érte a szívem. 
Szentül hittem, hogy beleesett a holdvilágba. 
Dehogy esett pedig, dehogy! Reggel, ahogy 
kinyitom a könnyes szemem, ott zörög a sár- 
kány az ablak kallantyújára akasztva. Fél sze- 
me ott maradt ugyan a holdban, de annál 
barátságosabban hunyorgott a másikkal: 

— Ugye, hogy ármányos teremtés vagyok 
én, kisgazdám? 

Ahogy kiszaladok, látom ám, hogy Selyem 
Janika ott kucorog a sárkány mellett a por- 
ban. 

— Visszahoztam a sárkányod — azt mond- 
ja —, ott esett le a mi udvarunkon, éppen 
az ól tetején. 

Nagyon megszégyelltem magam, s kantár- 
jánál fogva ráhúztam a sárkányt a Janika kar- 


jára: 

— Legyen a tied — mondtam lesütött 
szemmel —, hiszen a zsinegje úgyis a tied 
volt. 


Akkor értettem meg, hogy mivel különb 
ember ő énnálam. 


SÓTI KLÁRA rajza 


SZÉKELY DEZSŐ: 
Napraforgó 


Mint szélben a tarka forgó, 
körbejár a napraforgó: 
követi a nap járását, 

mint hű kutya a gazdáját. 
Ha leszáll az esti sötét, 

ő is becsukja a szemét, 

s álmodik egy régi nyárról, 
szántó-vető nagyapákról 

s tán egy szöszke kislegényről, 
aki messze ment a fényből, 
vándorol, mint népmesékben 
s pitypang-pihét fújó szélben 
forog, mint a tarka forgó, 

s nem felejt el, napraforgó. 


SARKADY MÁRIA: 


EZ EGY RÖVáD MESEG MENJ MÁRI 


" Rövid, akár a nyúl farka: szokták mondani 
így, vagy úgy: , Ez a mese bizony nyúlfarknyi 
volt." Aztán még a malac farkát is sokszor 
emlegetik, ha a rövidről van szó. Így hát vala- 
mi elképzelésünk csak akad most már a rö- 
vidről. 

Igen ám, de mit gondoljon az, aki még egy 
fia nyulat, de még egy visítozó kismalacot 
sem látott? És mennyi-mennyi rövidség van 
ezen a világon, és mennyi minden, ami csöpp, 
picike. Ilyen icike-picike Gyöngyvér is. Pi- 
curka. Aprócska. Akkora, mint egy babszem. 
Ahá! Itt sétál a Babszem Jankó! Szervusz, 
Babszem Jankó! Olyan csöppecske vagy, mint 
egy borsó! No, nézd csak! Hát nem ott mász- 
kál a borsó közt a kertben Borsószem, a 
tündér... 


— Látod, Gyöngyvér? Milyen rövidek a 


nappalok! — mondta Gyöngyvér édesanyja- 


a villamoson, és kimutatott a körútra: 
— Szinte sötétben megyünk haza. 

— Rövid, rövid — énekelte Gyöngyvér, és 
azt nézte, hogy a villamos mellett a Marx 
téri kanyarban mennyi rengeteg autó ácso- 
rog. Aztán ütemesen dobolt az ablakon: 
— Süss föl nap! Jöjj föl nap! Rövid nap! Rö- 
vid nap! 

— Gyöngyvér! Tudod te egyáltalán, mit 
jelent a rövid? — kérdezte az édesanyja. 

— Rövid, rövid, rövid — dobolt tovább 
Gyöngyvér. 

— Majd otthon megbeszéljük — emelte 
le édesanyja Gyöngyvért a villamosról, mert 
rövid idő múlva megérkeztek. — Most a be- 
vásárláshoz szükséges kerülőt sem kellett 
megtennünk, mert mindent megvettünk teg- 
nap. A rövidebb úton megyünk haza, jó? 
Milyen utcában lakunk? 

Gyöngyvér ránézett, és csak annyit mon- 
dott: 

— Menj már! — s magában azt gondolta: 

, Milyen sokszor megkérdezte már anyu, és 
én mindig megmondta msMost nem mon- 
dom! Azért se. Ne 8 


Erzsi néni is megkérdezte már az óvodá- 
ban, ki hol lakik: 

— Te hol laksz, Gyöngyvér? 

— A tizenharmadik kerületben, a Herzen 
utca hatban. 

S nem egyszer megtörtént már, hogy a 
gyerekek közül valaki megszólalt : 

—-Nem is ott lakik a Gyöngyvér! Hanem 


a Herce-hurca utca hatban! 


Gyöngyvér a nagy nevetésben mindig csak 
azt mondta: 

— Menj már... 

De ez tegnap történt. Az is lehet, hogy 
tegnapelőtt. Sőt, az is lehetséges, hogy még 
azelőtt. 

—. Ami tegnap volt, tegnap volt. Ami teg- 


nap volt, elmúlt. Ami most van, az ma van. 
Most megérkeztünk haza — ugrált Gyöngy- 
vér. 

— Így igaz — bólintott az édesanyja, és 
hirtelen felkiáltott : — Vigyázz! Pocsolya! — 
de elkésett. 

Gyöngyvér sohasem a földet nézte, hanem 
az embereket, a házakat. Mert egyáltalán, 
milyen érdekesség található egy pesti po- 
csolyában? Nem is mély, csak éppen akkora, 


hogy a piros cipőjének a fűzőjéig ér, és hívat- / 


lan vendégként ott terem a cipőjében. 
— A békakirály nagy pocsolyában lakik, 
ugye, anyu? 

— Nagyon nagyban — felelte az édes- 
anyja, s ezen mindketten elméláztak, úgy 
lépkedtek hazáig. 

— Te anyu! — szólalt meg a ház előtt 
Gyöngyvér. — Valamit nem értek. Az óvo- 
dánál ugye száraz volt a járda? Itt meg pocso- 
lyás. Itt esett az eső, ott nem esett. Pedig 
egybe van az ég, nem igaz? 

— Igaz, Virágom — mondta az édesanyja. 
— Az ég egyben van, de az eső a felhőkből 
esik, és van úgy, hogy a felhő is egyben van, 
elterül az egész város fölött, s akkor az egész 
városban esik az eső. Most kisebb felhők 
úszkálnak a levegőben, így aztán az egyik 
kerületben esett az eső, a másik kerületben 
nem esett. 

— Ott nem esett, itt esett — nézte a föl- 
det Gyöngyvér. 

Otthon éppen azt a megátalkodott vizes 


sr 


cipőfűzőt oldozták-bogozták, amikor édes- 


anyja testvére, Klári néni jött a lányával: 
Ágival. Gyöngyvér szemében már nagy lány 
volt az Ági, első osztályba járt. És eszébe ju- 
tott, amiről a múltkor beszéltek, és sehogy 
sem tudta megérteni: egy ilyen nagy lány- 
nak hogyan hiányozhatnak a fogai? Neki, a 
sokkal kisebbnek mind kinőtt szépen, és 
ragyogó fehéren nevetnek vissza a tükörből 
napjában tízszer is, ha úgy akarja. 

— Neked nincs is fogad! — táncolta körül 
Gyöngyvér egyik lábán a piros cipővel, a má- 
sik lábán a fapapuccsal Ágit. 

— Neked sem lesz egy darabig — felelt 
sértődötten Ági. — Ha majd neked is kihul- 
lanak a tejfogaid, és még nem nő helyettük 
másik. 


— Menj már, te buta! — felelt még sértő- 
döttebben Gyöngyvér. — Az én fogam nem 
tejből van ám! Az én fogam csontból van 
ám! — aztán meg azért mérgelődött, miért 
kell ezen annyira nevetni. Csak akkor nyu- 
godott meg, amikor meghallotta, hogy édes- 
anyja az előbbi pocsolyás esetet meséli, az 
egybefüggő éggel együtt, és ez ütötte meg 
a fülét: , Gyöngyvér okos." Bár igen halkan 
mondták. 

Nagyon megörült. Hasra vágta magát a re- 
kamién, s a levegőben kalimpált a lába. — 

— Én vagyok a legokosabb az óvodában! 
Meg a Kiss Jutka! Na meg a Radványi! — s az 
arcát eltakarta egy kispárnával, mert érezte: 
nem illő, hogy az ember önmagát dicsérje. 

BÉCSY LÁSZLÓ, CSÖNGEI ISTVÁN, GYENGE LÁSZLÓ ÉS SOMFALVI ERVIN fotói 


Észrevetted már, hogy milyen gyönyörű színekben pompáznak 
most az erdők? A fák, bokrok közül sokat érdemes külön is meg- 
figyelni: egyeseket szép vonalú leveleikért, másokat sudár törzsü- 
kért, formás koronájukért, megint másokat lángoló vagy éppen hal- 
vány színeikért. Hát még a termésük! Igazi meglepetés, valahányszor 
a piros, kék, sárga vagy narancsszín gömböcskék, tokocskák elő- 
bukkannak a levelek közül. Némelyik ehető, némelyik nem! Ismer- 
kedj meg velük! Ha szüleiddel, testvéreiddel az erdőn jársz, próbáld 
felismerni, megkülönböztetni, nevükön nevezni őket. Meglátod, mi- 
lyen örömöd telik benne. Ízelítőül addig is bemutatunk néhányat 
közülük, hogy a legközelebbi kiránduláson jó ismerősként köszönt- 
hesd őket! 


A vadrózsa termése a fanyar csipkebogyó Másfajta piros bogyó a budai berkenye, és szomszédja a madárberkenye is 


"ag 


Kék a kökény, de úgy jóízű, ha feketére érik A vadkörte is ehető, mint rokona, a nemes körte 


NAGY KATALIN terve alapján rajzolta: F. GYŐRFFY ANNA 


Vagy!) agyi) TH) (Tr) PrÜ 

- Únnen előtt 


Mindnyájan szeretjük a karcsú, fehér ha- 
jókat, mindenkit érdekelnek a világlátott, 
bátor hajósok, akik izgalmas történeteket 
tudnak; csíkos trikót és tányérsapkát visel- 
nek. 

Ünnepnap közeledik. A tengerészek elöl 
jártak abban a nagy harcban, amelyre ezen 


az ünnepen emlékezünk, és amelyben dol- . — 


gos, szegény emberek győzedelmeskedtek 
a dologtalan hatalmaskodók felett. Mostaná- 
ban sok szó esik ezekről a tengerészekről 
és híres hajójukról, amelynek ágyúja jelt 
adott a harcra. A hajót Aurórának hívják, 
azt jelenti: hajnal. 

Amikor erről beszélgettünk, Mackó egy 


kis tengerészbabát készített; ha tetszik, ké- 


szíts te is hasonlót! Két gyufásdoboz, egy 
kevés színes papír meg ragasztó kell hozzá. 

Az egyik dobozfiókra ragassz papírból ki- 
vágott sapkát, a másikra kék nadrágot, a. 
tokra pedig fejet, trikót, pántlikát. Másold 
le őket mintánkról áttetsző papír segítségé- 
vel. Told a sapkás fiókot (A) felülről a tok- 
ba (C), alulról pedig csúsztasd bele egy kissé 
a nadrágot (B)! Kész a tengerészbaba. 

Az öreg nénének volt egy lányunokája. P NYZ a D z E 4 d 


Amikor ez a lány még kicsi volt és folyton c ezet XN B ] 
csak aludt, az öregasszony sütötte a kenye- 844 k z a em A rt 4) mea ! 

ret, kisöpörte a kunyhót, szőtt, font az uno- : g a viz mét 
kájára. Amikor pedig a néne nagyon meg- 4 c ö o04/ a 7 AL AP VA 

öregedett, akkor mindig csak a kemence- 
sutban feküdt, és szunyókált. A leány pedig 348 
sütött-főzött, mosott és varrt, szőtt, font 

a nagyanyjára. 


A szalmaszál 


A szalmaszál a mezőn feküdt, aztán a szél 
valamiért fölkapta. A magasba röpítette, 
megforgatta, és belesodorta egy mocsárba. 
Rosszul esett ez a szalmaszálnak, hiszen a 
réten világos volt, a mocsár meg sötét hely, 
és olyan, de olyan szomorú! Már éppen szal- 
makönnyekre akart fakadni, amikor az egyik 
zsombék mögül apró béka dugta ki a fejét. 
Ránézett a szalmaszálra, és elbrekegte ma- 

3 gát. G. CIFEROV: 

t. — Nézzétek! Nézzétek! ldepottyant az A tenyér 
Ha áranysárga nap egyik sugara! Hurrá! Lepörgött az őszi levél a fáról, feküdt a 
ke ő 5 öl 3 5 4 5. 6 4 5 4 földön, megremegett, és összecsukódott, 
a ey 7 h él "7" mintha egy kis tenyér nem akarta volna el- 
Fe P"y 2 Mú ( b új had 48 s4T4 le engedni a nap legutolsó sugarát. 
2 olt IATA Z 1 

Zoknihúzás állva 
Lássuk csak, fel tudod-e húzni a zok- 
nidat állva, egyenes háttal, felbillenés 


nélkül? Próbáld meg! Támaszkodni 
nem szabad! DEMETER RÓZSA 


ÉL É a 
239808 


Zoknihúzás lábbal 


Ülj a padlóra, bújtasd a láb- 
fejedet a zokniba kézzel, azután 
fogd meg a zokni szélét a másik 
— meztelen — lábad ujjaival, és 
húzd fel teljesen a lábadra. Kéz- 
zel már ne nyúlj hozzá! Ha so- 
kat gyakorolod, annyira meg- 
ügyesedhetsz, hogy a bebújáshoz 
sem lesz szükséged a kezedre. A 
másik lábadat is próbáld ugyan- 
úgy felöltöztetni! 


SZÁVAY EDIT rajza 


Az oldalon lent egy nagy képet látnak, a 
melléklet felső szélén pedig egy idetartozó 
rajzcsíkot. Vágják le a csíkot, és tegyék a 
nagy kép fölé. A felnőtt először mondassa 
el a gyerekkel, hogy mit lát a nagy képen és 
a mellékletből levágott rajzcsíkon. Azután 
vágja szét a gyerek a csíkot, és helyezze a kis 
képeket a nagyra, a felnőtt kívánságainak 
megfelelően. Arra kérjük a felnőttet, hogy 
meséljen a gyereknek egy történetet a kép 
tárgyainak felhasználásával, például így: A 
kisfiú és a kislány most jön haza a sétából. 
Tedd őket az útra, a kislányt közelebb a fá- 


hoz, a kisfiút távolabb. A nyuszi kiszaladt 


az erdőből a ház mögül, talán éhes, vagy 
csak torkoskodni akar a káposztából. Tedd 
a nyuszit a káposzta mellé! A cica is szomjas, 
odakészítették a tejecskéjét. Hol van a tál- 
kája, a ház előtt, az oldalánál vagy mögötte? 
Tedd oda a cicát is! Hát a kutya vajon miért 
ment ki a kapun? Nézd csak, leült a keríté- 
sen kívül az útra! Este lesz lassan, a kismadár 
is megtér a fészkére a nagy fán, közel a te- 
tejéhez. Mutasd meg, hová repült! Ejnye, 
a gyerekek eldobták az erdőben szedett vi- 
rágot a fa mellé. 


Hasonlóképpen elhelyezhetik a halacskát 
a híd mellett, a papírcsónakot a bokrok alatt, 
az őzikét a fák közé, a napot a ház fölé, a fel- 
hőket is, tetszés szerint. 

Biztos, hogy szívesen játssza a gyerek ezt. 
a kirakós játékot. Érdemes rá többször is 
visszatérni, de akkor a tárgyakat, állatokat 
másképp helyezzék el, hogy a gyerek begya- 
korolhassa a dolgok pontos helyét jelölő sza- 
vak jelentését. Mert jobban érti és jobban 
megjegyzi, ha nemcsak hallja ezeket a kifeje- 
zéseket, hanem a maga által elhélyezett tár- 
gyak segítségével alkalmazza is. R. K. 


GYÁRFÁS ENDRE: 


— Ugye, nagyon búsulnátok — 
néz Dörmi a két gyerekre 
— ha a mai uzsonnátok 
tejszínhabos torta lenne? 
— Jaj, dehogy! 

— A világért sem! 
— Nahát akkor, ha jól értem, 
azt sem igen bánjátok, hogy 
egy kicsikét kuktálkodtok. 


Ez kell csak a jó bocsoknak! 
Kötényt kötnek, mancsot mosnak, 
s tejszínt öntve mély edénybe 
készülnek a habverésre. 


Csaholás a kertek alatt. . . 

s felbukkan egy , sötét" alak. 
Sötét — hiszen fekete. 

Puli Panni a neve. 


— Berci, Marci, jó nektek! 
Tejszínhabot verhettek. 

— Azt hiszed, hogy könnyű, Panni? 
Nagyon gyorsan kell kavarni. 

— Nem gyorsabban, mint ahogy én 
csóválom a farkamat. 

Rákötjük a habverőt, és 

percek alatt kész a hab. 


Úgy is tesznek. S míg az ebre 
rábízzák az édes habot, 
játszani kezd a két medve. 

— Pörögjön a pulifarok! 
Bukfenceznek, fára másznak, 
vígan ugróiskoláznak. . . 

Már előre — úgy gondolják — 
le kell ugrálni a tortát. 


Egyszerre csak hátranéznek.. . 
Egyik sem hisz a szemének. 
Káprázat ez? Vagy más csuda? 
Habfehér az egész kutya, 
forgó farka mögött p edig 

üres edény szerénykedik. 


— Nem mondom — szól Berci, s nevet 
— mulatságnak jó, sőt remek. 
Öccse dörmög, morc a képe; 
neki más a véleménye: 

— A tejszínhab jobb lenne tán 
a tortánkon, mint a kutyán. 

